கேள்வி: அரண்மனைக்காரன் தெரு பற்றி தகவல் சொல்.
பதில்: அரண்மனைக்காரன் தெரு (Armenian Street, உள்ளூர் மக்களால் Aranmanaikaran Street, என அழைக்கப்படுகிறது) என்பது சென்னையில் உள்ள ஜார்ஜ் டவுன், சென்னை உள்ள வணிக மையமாகவும் வரலாற்று சிறப்பு கொண்ட தெருக்களில் ஒன்றான ஆர்மீனியன் தெரு என அழைக்கப்பட்டு, பின்னர் அரண்மனைக்காரன் தெரு என்று அழைக்கப்படும் ஒரு தெரு ஆகும். இந்தத் தெரு வடக்குத் தெற்காக வட சென்னையில் உள்ளது. இது வடக்கில் மண்ணடியையும் தெற்கில் சைனா பஜாரையும் இணைக்கும் விதத்தில் உள்ளது. இத்தெருவில் நூற்றாண்டு பழமையான பல வரலாற்று சிறப்பு மிக்க கட்டடங்கள் காணப்படுகின்றன. இத்தெருவானது ஆர்மீனியா பெயரால் அழைக்கப்பட்டது. அவர்கள் சென்னை நகரத்தில் குடியேறிய இனமக்களில் ஒருவராவர். இம்மக்களில் பலர் 1750களில் ஜார்ஜ் டவுனை ஒட்டிய வணிக முக்கியத்துவம் வாய்ந்த இந்த வீதியில் குடியேறினர். இதனால் ஆரிமீனியன் தெரு என அழைக்கப்பட்ட இத்தெருவானது, பிற்காலத்தில் அரண்மனைக்காரன் தெரு என திரித்து அழைக்கப்பட்டது.
கேள்வி: அரண்மனைக்காரன் தெரு - தெருவில் உள்ள பழமையான கட்டிடங்கள் குறித்து விரிவாக சொல்லுங்கள்.
பதில்: படிமம்:The_Armenian_Church_of_St._Mary,_1905.jpeg 1905 இல்]] படிமம்:St.Mary's_Anglo-Indian_Higher_Secondary_School.jpg படிமம்:St. Mary's Co-cathedral Church, Chennai, Tamil Nadu, in India.jpg இந்த நீண்ட, குறுகலான தெருவில் வரலாற்று முக்கியத்துவம் வாய்ந்த பல கட்டிடங்கள் உள்ளன. நகரில் உள்ள ஆர்மீனியத் தேவாலயம், சென்னை ஒரு குறிப்பிடத்தக்க ஆர்மீனிய நினைவுச்சின்னமாகும். இது 1712 ஆம் ஆண்டில் கட்டப்பட்டது, பின்னர் பிரெஞ்சு முற்றுகையால் ஏற்பட்ட சேதத்துக்குப் பிறகு 1772 இல் மீண்டும் கட்டப்பட்டது. இன்று சென்னை உயர் நீதிமன்றம் இருக்கும் இடத்தில் ஆர்மீனியர்கள் தங்கள் முதல் தேவாலயத்தைக் பிரித்தானிய கிழக்கிந்திய நிறுவனம்யின் அனுமதியுடன் கட்டினர். இந்தத் தேவாலயமானது முழுவதும் மரத்தால் கட்டியுள்ளனர். அந்தத் தேவாலயப் பராமரிப்புக்காக அங்கு வசித்த ஆர்மேனியர்களுக்கு 50 பவுண்டுகளைக் கிழக்கிந்திய கம்பெனி வழங்கியுள்ளது. அது பிற பகுதிகளில் வசித்த ஆர்மேனியர்களையும் அங்கு வசிக்கத் தூண்டியுள்ளது.